ai ,my lam | semisoet
« forgetting you
My iemand mens »
ai ,my lam
Ek het die week gaan kuier by my kerel. Hulle bly in die krummeltjie-stukkie-dorpie met die naam Kameel. Dit is baie klein met nie veel meer as nodig nie. (Drankwinkel, skool(kie), die Shop, en wel ja) Dit is heerlik daar!
Ek en my engel loop toe die woensdag op die plaas en gaan kuier var die skape. Dis toe dat ek die lammetjie sien wat so eensaam teen die draad le en nie kermend agter sy mamma-skaap aanhol (soos die res van die wit-bondel-cute-fluff-lammetjies) nie.
En ek, met my sagte harkie, kan dit nie daar laat nie.
Ek het my woensdagaandjie dan nou voor die heater spandeer met Katryn in my arms, en later het ons haar melkies gevoer met ‘n inspuiting. My harkie was nog meer skaap. En engel se ma lag net en sy se vir my; Jong, jy beter nie huil as die skaap vrek nie! (ek sallie tannie, se ekke)
Die volgende oggend lewe Katryn. En sy Me(eee) ons almal wakker. En ek sit weer voor die heater. En katryn wil nie drink nie. En katryn wil nie regop sit nie. En katryn Me nie meer nie.
Ai, katryn. Ai my lam.
Katryn skapie vrek toe 3uur die middag en engel se ma vra my; Jong, huil jy?
En ekke se, Nee tannie, daar’s iets inmy oog.
This entry was posted on Julie 5, 2009 at 5:31 nm and is filed under 39319 with tags Katryn, lam, storie.	You can follow any responses to this entry through the RSS 2.0 feed.
2 Responses to “ai ,my lam”
Julie 5, 2009 at 8:28 nm Ding? Daar is net een Ding .. en hy is n iemand nie n iets nie.
Ek wonder vanaand .. met iets in my oog .. wie is ek beter as Katryn om te mag lewe?
Antwoord	katjiepiering Says:
Julie 6, 2009 at 7:47 vm ai siestog dis baie hartseer van die lammetjie, maar ‘n pragtige vertelling wat ek so bly is jy he opgeteken semisoet ek moet groet